VS000771
Datum: 1994-10-26T01:00:00.000+01:00
datum_sodbe_i_stopnje: 1997-03-11T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: srednje hudi primeri
odskodnina: 3100000 SIT
opombe: II Ips 545/97. Revizija tožeče stanke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

Škodni dogodek

Poškodoval se je pri delu na tiskarskem stroju.

Poškodba

Stisnjenje leve dlani in odtrganje kože ter podkožja.

Telesne bolečine

750000 SIT 10 dni hude, 6 tednov srednje hude s krajšimi vmesnimi obdobji hudih bolečin ob previjanju. 3 mesece so sledile blage in pretežno stalne bolečine, praktično vse življenje pa bo imel blage, vendar občasne bolečine, ki se bodo kazale bolj kot nelagodnost ob spremembah vremena, ob mrazu ter napornem delu.

Strah

250000 SIT Ob samem dogodku se je močno ustrašil, vendar je bilo to (sicer intenzivno) duševno stanje kratkotrajno. Med zdravljenjem je trpel sekundarni strah trajnejše narave. Kot pretežno ročni delavec se je tudi po enotesdenskem zdravljenju, ko je postalo očitno, da uspešno napreduje, lahko bal, da bo izgubil vir lastnega preživljanja.

Zmanjšanje življenjske aktivnosti

1750000 SIT Izguba 70 cm2 prvotne kože na upogibni strani leve dlani ja zmanjšana gibljivost levega zapestja lažje stopnje, zavrta je gibljivost leve roke lažje stopnje, slabša je občutljivost upogibne strani leve dlani na dotik, podana pa je tudi pretirana občutljivost kože na spremembe temperature. Gre za telesne omejitve, ki mu grenijo in mu bodo grenile vsakdanje življenje. Upoštevana je okoliščina, da se preživlja s fizičnim delom.

Skaženost

350000 SIT Tožnik ima na upogibni strani leve dlani pokrit defekt kože v obliki ribjega repa, ki sega od zapestne gube do proksimalne dlančne gube in je na najširšem mestu širok 10 cm in prav toliko je na najdaljšem delu dolg, ta sprememba zunanjosti pa je vidna že iz večje oddaljenosti. Roko najpogosteje skriva v žepu.

---

ZOR člen 200, 203